Ambasadorul SUA joacă în campania electorală din România: "Văd un viitor fantastic".
Ambasadorul SUA spune că zilele de crimă și corupție s-au terminat. Zuckerman: Văd un viitor fantastic pentru România, o dezvoltare rapidă. Zuckerman a anunțat participarea americanilor la modernizarea spitalelor.
Ambasadorul Statelor Unite joacă în campania electorală din România. Îl laudă zi de zi pe premierul Orban. Mai nou, a spus că zilele traficului de persoane, corupția și crimă s-au terminat în România. Nu a spus și pe ce se bazează."Acum câteva zile a fost cel mai mare număr de arestări în toată ţara (…) ministrul Vela a numit-o ‘Z Day’. E foarte important mesajul că nu se tolerează crima de orice fel, mai ales aşa ceva precum traficul de persoane. Trebuie să se înţeleagă că zilele de corupţie, crimă şi de trafic de persoane s-au terminat în România", a spus ambasadorul într-o conferință de presă la Iași.Adrian Zuckerman e mai optimist decât românii și vede un viitor strălucit pentru noi."România are un potenţial enorm şi văd un viitor fantastic pentru România, o dezvoltare rapidă. România trebuie să aibă curaj. Dacă vă gândiţi la un proiect, trebuie să aveţi curaj să-l faceţi. Noi o să vă ajutăm, dar nu putem gândi ce e mai bine de făcut pentru Iaşi sau pentru Bucureşti“.Adrian Zuckerman s-a obișnuit să vină cu anunțuri triumfaliste. A anunțat autostrăzi, energie și spitale în România și a avut laude fără precedent pentru Orban.Domnul ambasador vorbește cu nonșalanță de finalul crimei și corupției din România. Despre jafurile recente de pe străzile țării lui nu a suflat o vorba.